《折杨柳》
宋代·李新

东风来何时，百花已飘零。
独余堤上柳，惨淡含春荣。
扁舟复何适，延客江上亭。
顾无青玉案，何以送子行。
攀条欲相赠，上有双流莺。
流莺正求友，奈此别离情。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。